OpenLLM-France/wikimedia huggingface dataset:
# Lannonita

La lannonita és un mineral de la classe dels sulfats. Anomenada així per S.A. Williams i F.P. Cesbron l'any 1983 en honor de Dan Lannon.

## Classificació

Segons la classificació de Nickel-Strunz, la lannonita pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, caïnita, natrocalcita, metasideronatrita, sideronatrita, despujolsita, fleischerita, schaurteïta, mallestigita, slavikita, metavoltina, peretaïta, vlodavetsita, gordaïta, clairita, arzrunita, elyita, yecoraïta, riomarinaïta, dukeïta i xocolatlita.

## Característiques

La lannonita és un sulfat de fórmula química Mg₂Ca₄Al₄(SO₄)₈F₈·24H₂O. Cristal·litza en el sistema tetragonal. La seva duresa a l'escala de Mohs és 2. Acostuma a formar nòduls compostos per innumerables plaques quadrades d'entre 10 i 20 micres. És insoluble en aigua però no en àcids.

## Formació i jaciments

És un mineral que es forma després de l'activitat minera en dipòsits que contenen sulfurs oxidables i minerals que contenen fluor. S'ha descrit a Alemanya i a Nou Mèxic (EUA).

## Referències

* ↑ «Lannonite» (en anglès). Mindat. [Consulta: 7 novembre 2015].
# Notarius biffi

Notarius biffi és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 3,2 cm de llargària total.

## Distribució geogràfica

Viu a Costa Rica i El Salvador.

## Referències

* ↑ Betancur, Ricardo; Acero, Arturo «Description of Notarius biffi n. sp. and redescription of Notarius insculptus (Jordan & Gilbert) (Siluriformes: Ariidae) from the eastern Pacific, with evidence of monophyly and limits of Notarius» (en anglès). Zootaxa, Núm. 703, 2004, pàg. 1-20. DOI: 10.11646/zootaxa.703.1.1.
* 1 2 Busson, Frédéric; Bailly, Nicolas. «Notarius biffi Betancur-R., Acero & P., 2004» (en anglès). FishBase.

## Bibliografia

* Ferraris, Carl J. Checklist of catfishes, recent and fossil (Osteichthyes:Siluriformes), and catalogue of siluriform primary types (en anglès). Auckland, N.Z.: Magnolia Press, 2007. ISBN 9781869770587.
* Marceniuk, A.P. i N.A. Menezes 2007. Systematics of the family Ariidae (Ostariophysi,
# Eleccions legislatives sueques de 2010

Les eleccions al Parlament de Suècia del 2010 es van celebrar el 19 de setembre de 2010 a Suècia. El resultat de les eleccions donaren com a resultat una majoria del bloc anomenat Aliança. D'altra banda, el Partit Moderat rebé 10 diputats més que a les eleccions anteriors, amb la qual cosa, i després d'alguns suports, el líder del partit, Fredrik Reinfeldt, fos reelegit primer ministre. Un altre èxit fou el dels Demòcrates Suecs, que aconseguiren obtenir representació.

## Resultats

Resum dels resultats electorals de 19 de setembre de 2010 al Parlament suec
| Partits | Partits | Vots | % | +/- | Escons | +/- |
| | Partit Socialdemòcrata de Suècia Socialdemokraterna | 1.827.497 | 30,66 | -4,33 | 112 | -18 |
| | Partit Moderat (Moderaterna) | 1.791.766 | 30,06 | +3,83 | 107 | +10 |
| | Partit Verd (Miljöpartiet de Gröna) | 437.435 | 7,34 | +2,09 | 25 | +6 |
| | Partit Popular Liberal ( Folkpartiet liberalerna ) | 420.524 | 7,06 | -0,48 | 24 | -4 |
| | Partit de Centre (Centerpartiet) | 390.804 | 6,56 | -1,32 | 23 | -6 |
| | Demòcrates de Suècia (Sverigedemokraterna) | 339.610 | 5,70 | +2,77 | 20 | +20 |
| | Partit d'Esquerra Vänsterpartiet | 334.053 | 5,60 | -0,24 | 19 | -3 |
| | Demòcrata-Cristians Kristdemokraterna | 333.696 | 5,60 | -0,99 | 19 | -5 |
| | Partit Pirata (Piratpartiet) | 38.491 | 0,65 | +0,02 | - | |
| | Iniciativa Feminista (Feministiskt Initiativ) | 24.139 | 0,40 | -0,28 | - | |
| | Altres | 22.393 | 0,38 | - | - | |
| | Blanc i Nuls | 68.274 | 1,13 | - | - | |
| | Total (participació 84,63%) | 6.028.682 | 100.0 | | 349 | |
| Font: Resultats electorals 2010 |||||||

## Referències

* 1 2 3 «Val till riksdagen - Röster» (en suec). Autoritat Electoral Sueca, 23-09-2010. [Consulta: 14 novembre 2010].
* ↑ «Reinfeldt unveils reshuffled cabinet». The Local, 05-10-2010. [Consulta: 5 octubre 2010].
# Emir Sulejmanović

Emir Sulejmanović (13 de juliol de 1995) és un jugador de bàsquet de Bòsnia i Hercegovina, jugador de l'Iberostar Tenerife.

## Referències

* ↑ «Emir Sulejmanovic, nuevo jugador del Iberostar Tenerife». sport.es, 14-07-2020 [Consulta: 22 desembre 2020].
# Enrique Fernández Romero

Enrique Romero és un exfutbolista andalús, que jugava com a defensa. Va néixer a Cadis el 23 de juny de 1971. Va ser internacional amb la selecció espanyola.

## Trajectòria

* CD Logroñés (1991-1994)
* València CF (1994-1997)
* RCD Mallorca (1997-1998)
* Deportivo de La Corunya (1998-2006)
* Reial Betis (2006-2007)

## Selecció espanyola

Va debutar contra Croàcia l'any 2000, va participar en tres partits en la Mundial de Corea i Japó. Va tornar al combinat espanyol per a la classificació per al Mundial d'Alemanya després de ser convocat per Luis Aragonés.

## Palmarès

* 2 Supercopes d'Espanya (2000 i 2002)
* 1 Copa del Rei (2002)
* 1 Lliga espanyola (2000)

## Enllaços externs

* Fitxa del jugador a BDFutbol.com
# Enantema

L’enantema és una erupció (petites lesions) a les mucoses. És característic dels pacients amb verola, xarampió, varicel·la i rosèola infantil.
També pot indicar hipersensibilitat.
L'enantema es pot presentar amb exantema viral.

## Referències

* ↑ "enanthema" en el Diccionari mèdic de Dorland
* ↑ «Enanthema as the first clinical manifestation of abacavir hypersensitivity reaction: a case report». Infez Med, vol. 11, 1, 01-03-2003, pàg. 40–1. PMID: 12719670.
* ↑ «Atypical exanthems: morphology and laboratory investigations may lead to an aetiological diagnosis in about 70% of cases». Br. J. Dermatol., vol. 147, 2, 01-08-2002, pàg. 255–60. DOI: 10.1046/j.1365-2133.2002.04826.x. PMID: 12174095.
# Enantiomorf

«Enantiomorf» té aquests significats:
* Enantiòmer
* Quiralitat (geometria)
# Eponymous

Eponymous és la primera compilació de grans èxits de la banda estatunidenca de rock alternatiu R.E.M., publicat el 17 d'octubre de 1988 per I.R.S. Records. Va ser el seu darrer llançament autoritzat a I.R.S. Records, discogràfica amb la qual havien estat contractats des del 1982, acabant de signar amb Warner Bros. Records. De fet, tot just un mes després ja va aparèixer l'àlbum Green amb Warner Bros. Records.
Tot i ser un treball de grans èxits, també inclou diverses rareses i versions alternatives dels seus èxits. El treball té el títol alternatiu File Under Grain en referència a la fotografia de la portada.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe.

## Referències

* ↑ Polk, Leilani «Spin Cities». Creative Loafing pp.41, 01-02-2014.
# Escut de Winnipeg

L'escut d'armes de Winnipeg és la plena realització d'escuts d'armes usades pel govern municipal com un símbol oficial. Aquestes armes van ser concedides el 1972 pel Col·legi d'Armes a Anglaterra i reemplaçà l'escut d'armes primitiu. Consta de 13 estrelles a la part superior, que simbolitzen els tretze governs municipals que es van unificar per crear la ciutat, i una flor de safrà de la praderia. En la seva part superior, a manera de timbre, porta la Porta de Fort Garry, que representa la història de Winnipeg com a centre comercial de pells a la Badia de Hudson. El lema de la cinta inferior, CUM UNUM virtute MULTORUM en llatí, significa "Un amb la força de molts". L'escut d'armes va ser utilitzat per crear la bandera de Winnipeg el 1975.

## Bandera

L'actual bandera de Winnipeg, Manitoba, Canadà, va ser adoptada l'1 d'octubre de 1975. Al centre es troba l'escut de la ciutat, amb el blau de la part superior esquerra, i el groc de la part inferior dreta. El blau representa el cel blau clar de Winnipeg, i l'or un camp de blat, de la ciutat original de l'activitat econòmica principal. El disseny blau i groc, va ser adoptat com els colors oficials per a la celebració del centenari de la ciutat el 1974. La seva proporció és d'1:2. El logotip de la bandera va ser adoptat el 18 de gener de 2001, amb la intenció de captar la diversitat, l'energia i l'esperit de la ciutat. Està destinat a ser utilitzat juntament amb l'escut.

## Referències

* 1 2 http://www.ngw.nl/int/can/winnipeg.htm
* ↑ «Descripció de la bandera». Arxivat de l'original el 2016-10-11. [Consulta: 6 desembre 2016].

## Enllaços externs

* Flag of Winnipeg a Flags of the World (en anglès)
# Es por tu bien

Es por tu bien és una pel·lícula espanyola dirigida per Carlos Therón. En el seu repartiment es troben grans noms del panorama del cinema espanyol com José Coronado, Javier Cámara i Roberto Álamo. És el quart llargmetratge del director de Salamanca, que anteriorment havia dirigit comèdies com Fuga de cerebros 2 i Impávido.
Es va estrenar el 24 de febrer de 2017 en cinemes.

## Argument

La pel·lícula se centra en el pitjor malson per a un pare: que la seva filla creixi i arribi el dia en què li presenti al seu nuvi... que inevitablement serà una desagradable sorpresa. Aquest dia ha arribat per a Arturo, Poli i Chus; les filles del qual s'han aparellat amb tres nois. L'única solució per a deslliurar-se d'ells... unir forces.
Isabel i Arturo es van conèixer en un judici, Isabel resulta que era advocada i a Arturo d'ideologia anarquista va ser acusat per cremar la foto del rei, una realitat que encara es viu en països la manera dels quals de triar al cap d'estat és la monarquia. El pare d'Isabel a l'ésser de dretes decideix prendre mesures....

## Repartiment

* Javier Cámara com Jesús "Chus".
* José Coronado com Arturo.
* Roberto Álamo com Hipólito "Poli".
* Pilar Castro com Isabel, esposa d'Arturo.
* María Pujalte com Olga, esposa de Chus.
* Carmen Ruiz com Alicia, esposa de Poli.
* Miki Esparbé com Alex, novio de Valentina.
* Luis Mottola com Ernesto Gabatelli, xicot de Sarai.
* Miguel Bernardeau com Dani, xicot de Marta.
* Silvia Alonso com Valentina, filla de Arturo.
* Georgina Amorós com Marta, filla de Chus.
* Andrea Ros com Sarai, filla de Poli.
* Luis Callejo com Joaquín, pare de Dani.
* Manolo Solo com Juan, el director.
* Mari Paz Sayago com Mari Carmen, mare de Dani.
* Manuel Burque com Camell.
* María Hervás com Jazmín.

## Recepció

La cinta s'ha convertit en l'èxit més notable del cinema espanyol en el primer semestre de 2017 amb un total d'1.551.792 espectadors.

## Nominacions i premis
### XXVII Premis de la Unión de Actores

| Categoria | Persona | Resultat |
| Millor actriu de repartiment | Pilar Castro | Nominada |

### Premis YoGa 2018

| Categoria | Persona | Resultat |
| Especial | - | Guanyadora |

## Referències

* ↑ Telecinco. «'Es por tu bien' llega a las salas de cine el próximo 24 de febrero», 21-11-2016. [Consulta: 25 gener 2017].
* ↑ «Taquilla España: 2017» (en español). Premios Óscar Latinos. [Consulta: 13 agost 2017].
* ↑ «Copia archivada». Arxivat de l'original el 14 d'octubre de 2017. [Consulta: 14 octubre 2017].
* ↑ Feminismo, emoción y humor en los XXVII Premios de la Unión de Actores al web de l'AISGE
* ↑ Ganadores de los Premios Yoga 2018, los Razzie de los Goya, ecartelera, 7 de febrer de 2018
# Escut de Vilamitjana

Escut oficial de l'entitat municipal descentralitzada de Vilamitjana, antic municipi independent agregat al de Tremp el 1970.
Aquest escut té el següent blasonament:
Escut caironat partit: 1r de sinople; 2n d'argent; ressaltant sobre la partició una flor de lis de l'un en l'altre.

## Història

Va ser aprovat el 15 de novembre de 1991. Vilamitjana perdé, oficialment, el seu escut municipal antic el 1970, en quedar el seu terme i vila agregats a Tremp. El 1991, amb l'aprovació esmentada, Vilamitjana recuperà el seu símbol oficial propi.

## Interpretació

La flor de lis és l'atribut de la Mare de Déu, a qui està dedicada l'església parroquial. La partició de l'escut és un senyal parlant referent al nom del poble (mitjana). Com és habitual en tots els escuts de les entitats municipals descentralitzades, el de Vilamitjana no porta corona.

## Vegeu també

* Escuts i banderes del Pallars Jussà
* Escuts oficials de les entitats municipals descentralitzades de Catalunya
* Bandera de Vilamitjana
# Estació d'Altafulla-Tamarit

Mapa sinòptic línia RT2 :
Mapa sinòptic línia R13 i R14 :
Mapa sinòptic línia R15 :
Mapa sinòptic línia R16 :
Mapa Línia Ca6 :
Altafulla-Tamarit és una estació de ferrocarril propietat d'adif situada al terme de Tamarit, al municipi de Tarragona (Tarragonès), però adherida a la trama urbana d'Altafulla. L'estació es troba a la línia Barcelona-Martorell-Vilafranca-Tarragona per on circulen trens de Mitjana Distància, operat per Renfe Operadora, de les línies R14, R15, R16, R17 i serveis de Mitja Distància.. També circulen trens de la línia RT2 de rodalia del Camp de Tarragona
Aquesta estació de la línia de Tarragona va entrar en servei l'any 1865 quan va entrar en servei el tram construït per la Companyia del Ferrocarril de Tarragona a Martorell i Barcelona (TMB) entre Martorell i Tarragona
L'any 2016 va registrar l'entrada de 96.000 passatgers.

## Línia

* Línia 200 (Madrid- Altafulla-Tamarit -Barcelona)
* Línia 600 (Sant Vicenç de Calders- Altafulla-Tamarit -València/Tortosa)

## Serveis ferroviaris

| Procedència/Destinació | < | > | Procedència/Destinació |
| Rodalia del Camp de Tarragona |||||
| Port Aventura | Tarragona | Torredembarra | L'Arboç |
| Serveis regionals de Rodalies de Catalunya |||||
| Lleida Pirineus | Tarragona | Torredembarra | Barcelona-Estació de França |
| Reus Móra la Nova Flix Riba-roja d'Ebre | Tarragona | Torredembarra | Barcelona-Estació de França |
| Tortosa Vinaròs València-Nord | Tarragona | Torredembarra | Barcelona-Estació de França |
| Port Aventura | Tarragona | Torredembarra | Barcelona-Estació de França |
| Casp Saragossa-Delicias Madrid-Chamartín | Tarragona | Torredembarra | Barcelona-Estació de França |

## Referències

* ↑ «Línia R14». Rodalies.gencat.cat. Rodalies de Catalunya.
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Llista d'estacions d'Adif a Catalunya
* Xarxa ferroviària de Catalunya
# Espiral de mentides

Espiral de mentides (títol original en anglès, The Illusion of Control; títol original en ucraïnès, Ілюзія контролю; transcrit com a Iliuzia kontroliu) una pel·lícula de thriller del 2021 coproduïda per la Gran Bretanya, Ucraïna i Alemanya. Està dirigida i escrita per Vladek Zankovski i produïda per Ihor Razdorojni. Es va estrenar a Ucraïna l'11 de novembre de 2021. S'ha doblat i subtitulat al català.
El personatge principal, en Víktor, dominava perfectament les habilitats de manipulació, que comença a utilitzar des de ben petit. Manipular fàcilment la gent per dirigir un negoci clandestí. Un dia, en Víktor rebutja un vell client i es converteix en víctima d'una sèrie d'esdeveniments misteriosos i incontrolables.

## Producció

L'estrena de la pel·lícula va ser precedida pel curtmetratge The Illusion of Control: The Beginning (en ucraïnès, Ілюзія контролю: Початок; transcrit com a Iliuzia kontroliu: Potxatok), que es va estrenar el 2017.
El guió estava llest l'any 2017, i al principi es preveia involucrar actors estrangers en el rodatge. Al final, tot el repartiment va ser ucraïnès. El rodatge va tenir lloc principalment a Odessa, així com a Lviv, Kíiv, Berlín i els Carpats.

## Referències

* ↑ «Espiral de Mentides». Goita què fan, ara!. [Consulta: 26 maig 2024].
* ↑ «Ілюзія контролю» (en ucraïnès). Варіанти. [Consulta: 1r gener 2024].
* ↑ «Ілюзія контролю: Початок». dzygamdb.com. [Consulta: 2 gener 2024].
* ↑ «Ілюзія контролю (2021) — відгуки глядачів, рецензії кінокритиків, рейтинг». Планета Кіно. [Consulta: 1r gener 2024].
# Església Ortodoxa Grega de l'Anunciació

L'Església Ortodoxa Grega de l'Anunciació (en hebreu: כנסיית גבריאל הקדוש) també coneguda com l'Església de Sant Gabriel o l'Església Ortodoxa Grega de Sant Gabriel, és una Església Ortodoxa a l'est de Natzaret, Israel. Probablement es va establir per primera vegada en l'era de la Palestina romana d'Orient, va ser reconstruïda durant l'època de les Croades, i de nou al segle xviii sota el govern de Daher el-Omar, el governador àrab de Galilea.
És coneguda col·loquialment entre els fidels ortodoxos grecs de Galilea com Kniset el-Rum, l'Església dels romans d'orient en el llevant àrab, l'Església està situada sobre una font subterrània, que segons la creença ortodoxa oriental és on la Mare de Déu estava portant aigua en el moment de l'Anunciació.
* Església Ortodoxa Grega de l'Anunciació

## Referències

* ↑ http://books.google.ca/books?id=usROogUUJrYC&pg=PA33&dq=james+nazareth+spring+mary&cd=8#v=onepage&q=james%20nazareth%20spring%20mary&f=false
* ↑ Chad Fife Emmett (1995).
# Esqueix

Un esqueix és un fragment d'una planta separat de la seva progenitora amb una finalitat reproductiva. Poden tallar-se parts de la tija i posar-les a terra, per produir arrels. Les plantes que s'han tret amb aquest mètode són genèticament idèntiques a la seva progenitora, tenint les mateixes propietats i fenologia, és a dir, seran clons. Existeixen diferents maneres de fer esqueixos depenent del període de creixement que tingui la planta mare quan es talla l'esqueix:
* De brots. S'han de tallar a la primavera a partir de puntes de brots de creixement ràpid.
* De branques tendres. Es tallen un poc més tard que els anteriors, quan el creixement apical dels brots és més lent, però encara són verds.
* De branques semilignificades. Aquests esqueixos es tallen a acabar l'estiu, quan el creixement ha menguat, i les soques són més amples i fortes.
* De branques lignificades. Es fan d'arbres i arbusts de fulla caduca, durant el període de latència, branques llenyoses, també anomenades "estaques".
La reproducció per esqueixos és asexual pel que només cal un progenitor. Passos:
* Tallar un tros tendre i viu planta progenitora.
* Ficar-ho a un recipient amb aigua fins que desenvolupa les arrels. Este pas pot ser llevat, i continuar amb el vinent si cal, ja que a algunes plantes es podreix la soca abans de desenvolupar les arrels.
* Enterrar a la terra l'esqueix i regar un poc més del normal.
I si tot resulta bé, en pocs dies tindrem una nova planta clonada completament independent de la seua progenitora asexual. Hi ha plantes que es reprodueixen molt fàcilment amb aquest mètode.

## Vegeu també

* Reproducció asexual
* Murgonar- Una tècnica de multiplicació vegetativa de les plantes.
Viccionari
# Estadi Michel d'Ornano

L'Estadi Michel d'Ornano és un estadi d'usos múltiples de Caen, França. En l'actualitat es fa servir sobretot per als partits de futbol i és l'estadi de l'Stade Malherbe Caen. És el nom del polític francès Michel d'Ornano, expresident regional de Baixa Normandia.
L'estadi va ser construït el 1993 per reemplaçar a l'Stade de Venoix, i té una capacitat de 21.500 persones.

## Partits internacionals

La Selecció de futbol de França va jugar dues vegades en aquest estadi:
* França 3 - 1 Rússia (28 de juliol de 1993)
* França 2 - 0 Israel (15 de novembre de 1995)
França va jugar en aquest estadi durant la classificació per l'Eurocopa Sub-21 de 2007:
* França 1 - 1 Israel (7 d'octubre de 2006)
La Selecció de futbol Sub-19 de França va jugar en aquest estadi durant el Campionat Europeu de la UEFA Sub-19 de 2010:
* França 4 - 1 Països Baixos (18 de juliol de 2010)
* França 2 - 1 Croàcia (27 de juliol de 2010)
* França 2 - 1 Espanya (30 de juliol de 2010)
Durant la preparació per la Copa Mundial de Futbol de 1998, la Selecció de futbol d'Anglaterra va jugar un partit amistós contra l'Stade Malherbe Caen:
* Stade Malherbe Caen 0 - 1 Anglaterra (9 de juny de 1998)

## Assistències

La mitjana d'assistència depèn en gran manera dels resultats de l'Stade Malherbe Caen. Els partits que es juguen regularment s'esgoten quan el club juga en la Ligue 1, i l'assistència mitjana és del voltant de 10.000 quan aquest equip competeix en la segona divisió.
El rècord d'assistència a l'Stade d'Ornano va ser de 20.972 espectadors, per a un partit contra l'Olympique de Marsella el 2004.

## Referències

* ↑ «Web oficial de l'SM Caen». Arxivat de l'original el 2007-01-02. [Consulta: 9 febrer 2016].
# Estació de Bac de Roda

Mapa Metro Línia 2 :
Mapa línia Poblenou-UAB i L8 :
Bac de Roda és una estació de la L2 del Metro de Barcelona situada sota la rambla de Guipúscoa, al districte de Sant Martí de Barcelona, i es va inaugurar el 1997 amb l'obertura del tram de la L2 entre Sagrada Família i La Pau.
Metro de Barcelona :
| Procedència/Destinació | < | Línia | > | Procedència/Destinació |
| Paral·lel | Clot | | Sant Martí | Badalona Pompeu Fabra |

## Accessos

* Rambla Guipúscoa - Carrer Bac de Roda
* Rambla Guipúscoa - Carrer Fluvià

## Projectes

El Pla Director d'Infraestructures 2009-2018 de l'ATM preveu la creació de la línia Poblenou-UAB d'FGC passant per aquesta estació, ja sigui com a perllongament de la línia 8 o com a línia independent.

## Referències

* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 2014-02-21. [Consulta: 21 setembre 2010].
* ↑ PDI 2009-2018, pàg. 167.
* ↑ «Perllongament de la línia Llobregat-Anoia dels FGC. TRAM: Plaça Espanya-Francesc Macià-Glòries-Besòs. Estudi de demanda» (PDF). Generalitat de Catalunya, 01-03-2004. [Consulta: 24 agost 2011].

## Vegeu també

* Línia 2 del metro de Barcelona
* Metro de Barcelona
* Xarxa ferroviària de Catalunya
# European Venus Explorer

European Venus Explorer (EVE), conegut fins al 2007 com a Venus Entry Probe (VEP), és un projecte de sonda espacial de l'Agència Espacial Europea (ESA). El seu principal objectiu és l'estudi de l'atmosfera de Venus, mitjançant l'enviament d'un globus sonda i de diverses micro-sondes d'aterratge. Estava previst que fos llançada en un coet Soiuz-Fregat 2-1b des de Kourou el novembre de 2013. No obstant això, les presentacions d'actuació en l'estudi de 2007 i 2010 han estat rebutjades.

## Objectius

La missió de VEP és l'estudi de l'atmosfera de Venus, que en molts aspectes s'assembla a la Terra. Per tant, una millor comprensió del seu ambient també fa comprendre millor la Terra. Venus és l'escenari d'un dels principals efectes hivernacles en el sistema solar, aquest planeta es pot utilitzar per validar els diferents models climàtics, en particular en l'escalfament global, terrestres.
Els aspectes principals del VEP que té com a objectiu respondre estan relacionats amb l'origen i la història de l'evolució de l'atmosfera de Venus, la composició química i física de les capes baixes de l'atmosfera, la composició i la química de les partícules components de les capes de núvols i d'una manera més àmplia, la dinàmica atmosfèrica de Venus.

## Composició

Venus Entry Probe estarà composta de dos satèl·lits, Venus Polar Orbiter i Venus Elliptical Orbiter, que examinaran Venus des d'òrbites diferents.

### Venus Polar Orbiter

Venus Polar Orbiter (VPO) estarà dedicada a l'estudi de l'atmosfera de Venus.
    Instruments: Integrat en el mateix bloc, els instruments del VPO es comprenen:
* espectròmetre submil·limètric
* espectròmetre oficiant en visible i prop d'infraroig
* espectròmetre ultraviolat
* espectròmetre per transformada de Fourier
* càmera fotogràfica operant en ultraviolat, el visible i l'infraroig proper

### Venus Elliptical Orbiter

Venus Elliptical Orbiter (VEO) estarà dedicada a l'estudi del sòl i el sub-sòl del planeta, però servirà igualment d'enllaç de telecomunicacions així com de suport per al globus sonda (anomenat Venus Aerobot).

## Referències

* ↑ ESA description of the VEP technology reference study
* ↑ First proposal for launch in 2016-18 timeframe
* ↑ Second proposal for 2021-23 launch
* ↑ EVE - European Venus Explorer
* ↑ en anglès Sub-mm wave spectrometer
* ↑ en anglès Imaging Fourier transform spectrometer

## Vegeu també

* Venus Express
* Venera-D

## Enllaços externs

* Web oficial. (anglès)
* Contractor for the SSTL/ESA – Venus Entry Probe study Arxivat 2018-06-22 a Wayback Machine.
* French article mentioning the Venus Entry Probe